Document ID: 32004L0061

Komisijos direktyva 2004/0061/EB
2004 m. balandžio 26 d.
iš dalies keičianti Tarybos direktyvų 86/362/EEB, 86/363/EEB ir 90/642/EEB dėl tam tikrų pesticidų, draudžiamų naudoti Europos bendrijoje, didžiausios leistinos likučių koncentracijos
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1986 m. liepos 24 d. Tarybos direktyvą 86/362/EEB dėl didžiausios leistinos pesticidų likučių koncentracijos grūdinėse kultūrose ir ant jų nustatymo [1], ypač į jos 10 straipsnį,
atsižvelgdama į 1986 m. liepos 24 d. Tarybos direktyvą 86/363/EEB dėl didžiausios leistinos pesticidų likučių koncentracijos gyvūninės kilmės maisto produktuose ir ant jų nustatymo [2], ypač į jos 10 straipsnį,
atsižvelgdama į 1990 m. lapkričio 27 d. Tarybos direktyvą 90/642/EEB dėl didžiausios leistinos pesticidų likučių koncentracijos kai kuriuose augalinės kilmės maisto produktuose, įskaitant vaisius ir daržoves, ir ant jų nustatymo [3], ypač į jos 7 straipsnį,
kadangi:
(1) pagal Tarybos direktyvą 79/117/EEB [4] su paskutiniais pakeitimais, padarytais Tarybos reglamentu (EB) Nr. 2003/807 [5], gyvsidabrio (II) oksidas, gyvsidabrio (I) chloridas (kalomelis), kiti neorganiniai gyvsidabrio junginiai, alkilgyvsidabrio junginiai, alkoksialkil- ir arilgyvsidabrio junginiai, aldrinas, chlordanas, dieldrinas, HCH (heksachlorcikloheksanas), heksachlorbenzenas, kamfechloras (toksafenas), oksiranas (etileno oksidas), nitrofenas, 1,2-dibrometanas, 1,2-dichloretanas, dinosebas ir binapakrilas yra pesticidai, kuriuos draudžiama naudoti ir pateikti į EB rinką. Atsižvelgiant į tai, kad kai kuriuos iš šių pesticidų galima gauti pasaulinėje rinkoje, visiems produktams būtų protinga nustatyti didžiausią likučių koncentracija (DLK), atitinkančią apatinę analizinio nustatymo ribą. Kai kurių gyvsidabrio (II) junginių negalima atskirti nuo gyvsidabrio (II) junginių, atsirandančių dėl aplinkos užteršimo.
(2) Jei pesticidų naudojimas nėra įteisintas ir jei negalima leisti, kad būtų jų likučių, tikslinga būtų DLK vertes, šviežiems produktams nustatytas kaip apatinė analizinio nustatymo riba, taikyti dar mišiniams ir perdirbtiems produktams.
(3) Buvo atsižvelgta į Mokslinio augalų komiteto nuomones, ypač į patarimus ir rekomendacijas apie metodus, kaip apsaugoti pesticidais apdorotų maisto produktų vartotojus.
(4) Taigi Direktyvų 86/362/EEB, 86/363/EEB ir 90/642/EEB priedai turėtų būti iš dalies keičiami.
(5) Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
"Pesticido likutis | Didžiausia koncentracija |
-Gyvsidabrio junginiai | 0,01 [6] grūdinės kultūros |
-Kamfechloras (chlorintas kamfenas, turintis 67-69 % chloro) | 0,1 [6] grūdinės kultūros |
-1,2-dibrometanas | 0,01 [6] grūdinės kultūros |
-1,2-dichloretanas | 0,01 [6] grūdinės kultūros |
-Dinosebas | 0,01 [6] grūdinės kultūros |
-Binapakrilas | 0,01 [6] grūdinės kultūros |
-Nitrofenas | 0,01 [6] grūdinės kultūros |
-Oksiranas (oksirano ir 2-chloretanolio suminis kiekis, išreikštas oksiranu) | 0,02 [6] grūdinės kultūros |
2 straipsnis
"Pesticidų likutis | Didžiausia koncentracija (mg/kg) |
Mėsos riebalų, mėsos preparatų, subproduktų ir gyvūninių riebalų, išvardytų I priede, kurių KN kodai 0201, 0202, 0203, 0204, 02050000,0206, 0207, ex0208, 020900, 0210, 160100 ir 1602 (i) (iv) | Karvių pieno ir nenugriebto karvių pieno, išvardyto I priede, kurio KN kodas 0401; kitų maisto produktų, kurių KN kodai 0401, 0402, 040500 ir 0406, pagal(ii) (iv) | Šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių KN kodai 040700 ir 0408(iii) (iv) |
-Nitrofenas | 0,01 [7] | 0,01 [7] | 0,01 [7] |
-Gyvsidabrio junginių suminis kiekis | 0,01 [7] | 0,01 [7] | 0,01 [7] |
-Kamfechloras (trijų nustatomųjų junginių: parlaro Nr. 26, 50 ir 62 suminis kiekis [8]) | 0,05 [8] išskyrus paukštieną | 0,01 [7] | |
-1,2-dichloretanas | 0,1 [7] | 0,1 [7] | 0,1 [7] |
-Binapakrilas | 0,01 [7] | 0,01 [7] | 0,01 [7] |
-Oksiranas (oksirano ir 2-chloretanolio suminis kiekis, išreikštas oksiranu) | 0,02 [7] | 0,02 [7] | 0,02 [7] |
-Kaptafolas | 0,01 [7] | 0,01 [7] | 0,01 [7] |
3 straipsnis
"Pesticidų likutis | Didžiausia koncentracija mg/kg |
Mėsos, įskaitant riebalus, mėsos preparatų, subproduktų ir gyvulinių riebalų, išvardytų I priede, kurių KN kodai 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 ir 1602 | Pieno ir pieno produktų, išvardytų I priede, kurių KN kodai 0401, 0402, 0405 00 ir 0406 | Šviežių kiaušinių su lukštu, paukščių kiaušinių ir kiaušinių trynių, išvardytų I priede, kurių KN kodai0407 00 ir 0408 |
Dinosebas | 0,01 [9] | 0,01 [9] | 0,01 [9] |
4 straipsnis
Didžiausios atitinkamų pesticidų likučių koncentracijos vertės, nurodytos šios direktyvos priede, įrašomos prie išvardytų Direktyvos 90/642/EEB II priede.
5 straipsnis
1. Valstybės narės ne vėliau kaip per aštuonis mėnesius nuo šios direktyvos priėmimo priima ir paskelbia įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos praneša Komisijai tų nuostatų tekstus ir jų bei šios direktyvos koreliacinę lentelę.
Šias nuostatas jos taiko nuo devinto mėnesio nuo šios direktyvos priėmimo.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
6 straipsnis
Ši direktyva įsigalioja septintą dieną nuo jos paskelbimo Europos Sąjungos oficialiaj ame leidinyje.
7 straipsnis
Ši direktyva skirta valstybėms narėms.
Priimta Briuselyje, 2004 m. balandžio 26 d.

Labels: 12
20
17
6